Sign in / Join .st0{fill:#34437F;} .st1{fill:#878787;} Monday, October 4, 2021 ikteb hawn… Fittex KIF TISTA' SSAĦĦAĦ L-IMMUNITÀ WAQT IL-PANDEMIJA? Minn Georgiana Farrugia Bonnici September 28, 2021 Georgiana Farrugia Bonnici Tabiba Huwa magħruf li n-nutrizzjoni hi parti importanti ferm sabiex tissaħħaħ is-sistema immunitarja tagħna. Meta nagħżlu x'nieklu importanti li nżidu s-sorsi tal-Vitamina Ċ, Vitamina D u Zinc, li nstabu li qed jgħinu ħafna wkoll kontra l-imxija tal-Covid-19. Il-Vitamina Ċ hija meqjusa bħala l-"powerhouse" tas-sistema immunitarja tagħna, għax kapaċi tipprovdi protezzjoni kontra l-viruses, u l-bakterja. Però ġisimna mhux kapaċi jipproduċiha. Sorsi bnini li huma rikki fil-Vitamina Ċ jinkludu: il-larinġ il-lumi il-frawli il-kiwi id-dulliegħa it-tursin il-karfus is-sweet potato Il-Vitamina D ukoll kapaċi ssaħħaħ is-sistema immunitarja, però huwa fatt magħruf li 'l fuq minn 57% tal-Maltin, għandhom livell baxx fis-sistema tagħhom. Għaldaqstant, huwa importanti li wieħed jagħmel minn tal-inqas kwarta kuljum espost għar-raġġi tax-xemx kif ukoll jiekol ikel rikk fil-Vitamina D bħal: bajd ħut żejtni prodotti mill-ħalib faqqigħ tat-tipi button jew Portobello ċereali ffortifikati ġewż/lewż Fl-aħħar iżda mhux l-inqas insibu l-mineral taż- Zinc , li huwa antiossidant qawwi, li jgħin biex iżomm is-sistema immunitarja tagħna taħt kontroll, waqt li jnaqqas it-tul u s-severità ta' rjiħat staġjonali. Fost sorsi naturali li fihom iż-Zinc insibu: il-frott tal-baħar il-legumi u l-għads il-ġewż/lewż żrieragħ laħam bajd grani ċereali Għandna nieħdu supplimenti tal-vitamini u minerali f'dan iż-żmien tal-pandemija? Idealment, wieħed għandu jġib is-sorsi primarji ta' vitamini u minerali minn ikel bnin, bħal frott, ħaxix u x-xemx. Iżda jaf jagħti l-każ li d-dożi rakkomandati għal kuljum ta' ċerti minerali u vitamini xorta ma jintlaħqux. Barra minn hekk min ipejjep, hu alkoħoliku jew għaddej minn perjodi ta' stress fiżiku jew mentali jaf ikollu l-livelli ta' dawn il-mikro-nutrijenti f'ġismu baxxi ħafna. Għaldaqstant, wieħed jista' wkoll jissupplixxi dawn id-dożi meħtieġa, minn pilloli apposta. Min ibati minn kundizzjonijiet kroniċi, bħal dawk relatati mal-qalb, kliewi, thyroid, parathyroids, jew kanċer, għandu dejjem jirrikorri għand it-tabib tiegħu, qabel ma jibda xi tip ta' supplimenti sabiex jiddiskuti liema tipi ta' vitamini u minerali huma l-ideali għalih, mingħajr ma' joħolqu żbilanċ, jew inkella reazzjoni ma' pilloli oħrajn li jkun qed jieħu biex jirregola xi kundizzjonijiet oħrajn. Jekk tixtieq tagħmel kuntatt mat-Tabiba Georgiana Farrugia Bonnici idħol f'din il-paġna: www.facebook.com/be.heart.healthy Artiklu preċedenti Għawwiema Artistiċi Maltin jilħqu l-finali tal-Ewwel Kampjonati Ewropej taż-Żgħażagħ Artiklu li jmiss Tittrippla r-rata tal-pazjenti li jsiefru għall-kura tal-kanċer